किम्फमा महिला फिल्म निर्माणबारे चर्चा
काठमाडौं अन्तर्राष्ट्रिय पर्वतीय चलचित्र महोत्सव (किम्फ) को २१ औं संस्करण बुधबारदेखि सभागृह र नेपाल पर्यटन बोर्डमा सुरु भएको छ । उक्त महोत्सव असार २ गतेसम्म चल्नेछ । 
काठमाडौँ — काठमाडौं अन्तर्राष्ट्रिय पर्वतीय चलचित्र महोत्सव (किम्फ) को २१ औं संस्करण बुधबारदेखि सभागृह र नेपाल पर्यटन बोर्डमा सुरु भएको छ । उक्त महोत्सव असार २ गतेसम्म चल्नेछ । अमेरिकी दूतावासका प्रवक्ता जेहरा नक्भीले ‘क्यामेरा पछाडि महिलाः चलचित्र प्रदर्शन र सत्रको छलफल’ मा महिला कथाकार र विभिन्न दृष्टिकोणबाट सुनाइएका कथाहरूको महत्वबारे टिप्पणी गरिन् । ‘जब महिलाहरूले आफूलाई पर्दामा देख्छन्, यसले उनीहरूको अनुभवलाई पुष्टि गर्छ र भावी पुस्ताहरूलाई प्रेरित गर्छ । र, प्रतिनिधित्वको कुरा क्यामेराको अगाडि मात्र होइन, यसको पछाडि पनि हुन्छ,’ उनले भनिन्, ‘महिला निर्देशक, लेखक र निर्माताहरूद्वारा निर्माण भएका कथाहरू र सुनिश्चित गर्दछ कि सबै पृष्ठभूमि र जीवनका महिलाहरूलाई प्रमाणिक र सम्मानपूर्वक चित्रण गरिएको छ । हाम्रा सबै जटिलताहरूका साथ हामीलाई यी अद्वितीय दृष्टिकोणहरू चाहिन्छ ।’कार्यक्रममा नेपाली महिला निर्देशकहरूद्वारा निर्मित तीनवटा लघु चलचित्रहरूः विदुषी गिरीको चिसो घर (ए ब्लेक होम), सरिता शाहको थ्रेसहोल्ड र आकांक्षा कार्कीको सनाइ देखाइएको थियो । त्यसपछि उनीहरूले काम गरेको अन्तर्दृष्टि, अनुभव, चुनौती र सफलताबारे छलफल भयो । 